La Confederació Hidrogràfica del Xúquer anuncia un desembassament tècnic del pantà d’El Regajo
30 d’octubre 2024

El Centre de Coordinació d'Emergències de la Generalitat Valenciana ha remés un missatge de la Confederació Hidrogràfica del Xúquer, en relació amb un desembassament tècnic del pantà d’El Regajo.

A causa dels cabals registrats d'entrada a l'embassament d’El Regajo a conseqüència de la situació de pluges intenses generades per la DANA a la Comunitat Valenciana, es durà a terme un desembassament tècnic al llarg del dia de hui. Segons comunica la Confederació Hidrogràfica, s'aniran ajustant els cabals d'eixida en funció de les entrades registrades a l'embassament, i es preveuen abocaments que van des dels 5 m³/s fins als 50 m³/s. No es preveuen afeccions aigües avall d'este. Així mateix, es troba senyalitzat i prohibit des del principi de la DANA el pas temporalment en els encreuaments de carreteres o camins en gual amb el corrent del riu.

L'alcalde de Sagunt, Darío Moreno, ha anunciat que "l'embassament d’El Regajo ha obert les seues comportes de manera controlada, permetent que l'aigua fluïsca pel riu Palància dins dels marges normals i sense risc. Actualment, l'embassament està a 3,56 hm³ de la seua capacitat total de 5,5 hm³. Per precaució, els accessos al riu estaran tallats. Sol·licitem a la ciutadania que evite zones inundables. Continuarem monitorant la situació per a mantindre informada la població".

*   [](http://www.facebook.com/sharer.php?u=https://aytosagunto.es/va/actualitat/la-confederacio-hidrografica-del-xuquer-anuncia-un-desembassament-tecnic-del-panta-d-el-regajo/ "Facebook")
*   [](http://twitter.com/share?url=https://aytosagunto.es/va/actualitat/la-confederacio-hidrografica-del-xuquer-anuncia-un-desembassament-tecnic-del-panta-d-el-regajo/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-confederacio-hidrografica-del-xuquer-anuncia-un-desembassament-tecnic-del-panta-d-el-regajo/ "Linked In")
*   [](mailto:?body=https://aytosagunto.es/va/actualitat/la-confederacio-hidrografica-del-xuquer-anuncia-un-desembassament-tecnic-del-panta-d-el-regajo/)